
KULTURSTI I SOLANDSBAKKENBARNEHAGE desember-01

Grete Møinichen Larsen, SAnette M. Odland, Synnøve R. Bakken, Anne Sofie Vorå, Miriam Bjeknes,

Innhold: Vi hadde 6 forskjellige poster med ulikt innhold. De bestod av: en fortelling fra gamledager, et kunstsagn, grøtspising, et lokalt tradisjonssagn, sagn, rim og regler, eventyr om troll og et skapende verksted.

Arbeidsmåte: Vi lagde tre kart som vi hang på hver avdeling. Vi tegnet et bilde fra hver post, og disse tegningene hang også ute på postene slik at barna gjenkjente stedene. Dessuten hadde vi hengt opp rødt krepp-papir langs stien. Vi hadde også satt opp en del fjøslykter for å skape stemning. Vi hadde kledd oss ut, og  brukt en del kulisser og effekter, som melkespann, tresko, gamle ski og forskjellige redskaper.

Arbeidsfordelingen: Vi var fire personer i gruppen, og arbeidet ble ganske godt fordelt. Ansvaret for fremføringen ble fordelt mellom oss på de fire første postene. På post 5 og 6 hadde vi et felles ansvar. 

Mål: Målet vårt med denne kulturstien var å formidle kultur inn i barnehagens hverdag. Vi ønsket å  stimulere til kreativitet hos barna i forbindelse med kulturstien, og gi barna en ny og spennende opplevelse. Ønsket var å prøve ut teorien fra de forskjellige fagene i praksis, og vi håpet at vi kunne bidra med noen nye impulser og aktiviteter.

Evaluering: På de fire første postene hadde vi de to største avdelingene med oss, aldersgruppe 3 –6 år. Dette ble fremført over to dager. Små barns avdelingen fikk et  forenklet opplegg, da det passet best for denne gruppen. Vi beregnet tiden på disse postene til ca 1,5-2 timer. Innholdet på de to første postene var ukjent materialet for barna. Men på post 3 og 4 var innholdet delvis kjent. Vi hadde på forhånd informert både personalet og barna o\m hva de skulle få oppleve i kulturstien. Foreldrene fikk også informasjon gjennom plakater vi hadde hengt opp på hver avdeling. Det ble en del forandringer i prosjektet underveis, dels pga av sykdom og tidspress.  Vi syns at opplegget ble lagt til en alt for travel tid i barnehagen, dette var noe personalet også uttrykte.  Gjennomføringen gikk fint hos oss med hensyn til tid og sted, men en kunne vel fått et mer avslappet forhold til kulturstien dersom den hadde blitt fremført i en roligere periode. Da hadde vi fått bedre anledning til å etter arbeide barnas inntrykk over et lengre tidsrom. Kulturstien kan på sikt bli en naturlig del i barnehagens hverdag. Stien er lagt inn i barnehagens nærområde, som er deres ukentlige turområdet. Så her kan opplegget gjenkalles av personalet.

Målet med prosjektet var å kunne planlegge og gjennomføre et tverrfaglig prosjekt for bana i barnehagen. Vi følte vi fikk flettet fagene godt inn på de forskjellige postene. Vi syns selv at målene våre ble innfridd, i det vi opplevde å få en positiv tilbakemelding om dette både fra positive og engasjerte barn og voksne.

Til slutt vil vi bare si at dette har vært en utrolig lærerik opplevelse, både for oss som gruppe og som enkelt person. Vi har lært at et stort opplegg ikke alltid går som planlagt, men at uforutsette ting kan hende underveis og at vi må ta ting på sparket. Dette føler vi at vi mestret på en god og positiv måte.

Hilsen gruppe 1a: Anette, Grete, Anne Sofie og Synnøve.

